ഊരാളുങ്കല് സൊസൈറ്റിക്ക് പ്രശംസ സഹകരണ മന്ത്രാലയത്തിന്റെ നയം വ്യക്തമാക്കി അമിത് ഷാ ഊരാളുങ്കല് സൊസൈറ്റിയുടെ പ്രവര്ത്തനങ്ങളെ അഭിനന്ദിച്ച് കേന്ദ്രമന്ത്രി അമിത് ഷാ. രാജ്യത്തിന് മാതൃകയാണ് ഊരാളുങ്കലെന്ന് ദേശിയ കോ. ഓപ്പറേറ്റീവ് സമ്മേളനത്തില് അമിത് ഷാ പറഞ്ഞു. കോഴിക്കോട് സഹകരണ ആശുപതിയേയും കേന്ദ്ര സഹകരണ മന്ത്രി പ്രശംസിച്ചു. സഹകരണ മന്ത്രാലയം ഉണ്ടാക്കിയത് ഭിന്നതയ്ക്കല്ലെന്നും പുതിയ സഹകകരണ നയം ഉടന് കൊണ്ടുവരുമെന്നും അമിത് ഷാ പറഞ്ഞു. സഹകരണ മേഖലയിലെ മാതൃകകളാണ് ഊരാളുങ്കല് സൊസൈറ്റിയും കോഴിക്കോട് ജില്ലാ സഹകരണ ആശുപത്രിയെന്നും അമിത് ഷാ പറഞ്ഞു. Read Also : പഞ്ചാബിലെ പുതിയ മന്ത്രിസഭയെ ഇന്ന് പ്രഖ്യാപിച്ചേക്കും മന്ത്രിമാരുടെ അന്തിമപട്ടികയ്ക്ക് രാഹുല് ഗാന്ധി അംഗീകാരം നല്കി സംസ്ഥാനങ്ങളെ സഹായിക്കാനാണ് സഹകരണ മന്ത്രാലയം കേന്ദ്രം കൊണ്ടുവന്നതെന്നും അദ്ദേഹം പറഞ്ഞു. ആര്ക്കെങ്കിലും ആശങ്ക ഉണ്ടെങ്കില് അത് വേണ്ട. സംസ്ഥാനാന്തര സഹകരണ സംഘങ്ങളെ നിയന്ത്രിക്കാന് നിയമം വരും. സഹകരണ സംഘങ്ങളിലെ സാമ്ബത്തിക ക്രമക്കേടുകള് തടയുന്നതിന് നബാര്ഡുമായി ബന്ധിപ്പിക്കുന്ന സോഫ്റ്റ് വെയര് നല്കുമെന്നും അദ്ദേഹം പറഞ്ഞു. സംസ്ഥാനങ്ങള് ഇതിനനുസരിച്ച് സഹകരണ നിയമത്തില് മാറ്റം വരുത്തണമെന്നും അദ്ദേഹം ചൂണ്ടിക്കാട്ടി. Story Highlight: praiseforuralungalamitshahclarifiedthepolicyoftheministryofcooperation